### 4.      Beslutning vedrørende frigivelse af rådighedsbeløb til digitale informationsstandere

**Åbent**

Sagsnr.: 326-2016-47309       J.nr.: 00.13.02           Dokumentnr.:
326-2016-321693

**Sagstype**

Beslutning.

**Resume og sagens baggrund**

I budgetaftalen for 2016 er der afsat et rådighedsbeløb på i
alt 500.000 kr. til opsætning af to digitale infostandere. Administrationen
anmoder om frigivelse af en anlægsbevilling på 500.000 kr. til opsætning af
digitale infostandere i 2016.

**Indstillinger**

Direktøren indstiller, at der frigives en anlægsbevilling på
500.000 kr. til opsætning af to digitale infostandere, finansieret af det
afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I budgetaftalen er der afsat et rådighedsbeløb på i alt
500.000 kr. til opsætning af to digitale infostandere. Standerne opsættes med
henblik på at kunne give en mere direkte og målrettet information til borgerne
om tiltag og aktiviteter i Kalundborg Kommune. Det foreslås, at der opsættes en
stander i Kalundborg og en i Høng. Afhængig af placeringen vil standerne eventuelt
kunne tilkobles en fartmåler. Den anslåede udgift på i alt 500.000 kr. omfatter
etablering med fundament, tilslutning af el og eventuel tilkobling af
fartmåler.

Det bemærkes i øvrigt, at de to infostandere vil blive
indkøbt og etableret i sammenhæng med tavlen i den bynære havnepark.

**Økonomiske konsekvenser**

Økonomichefen bemærker, at rådighedsbeløbet til opsætning af
to digitale infostandere herefter udgør 0 kr.